CELEX: 52019PC0568
Language: et
Date: 2019-11-05
Title: Muudetud ettepanek: NÕUKOGU OTSUS, ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu sõlmimise kohta

EUROOPA KOMISJON
            Brüssel,5.11.2019
            COM(2019) 568 final
            2012/0006(NLE)
            Muudetud ettepanek:
            NÕUKOGU OTSUS,
            ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu sõlmimise kohta
            
               
         
         
            
               SELETUSKIRI
            
            
               1.ETTEPANEKU TAUST
            
            
               Komisjon pidas nõukogult 2011. aasta juunis saadud volituste alusel läbirääkimisi ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu üle.
            
            
               Lepingule kirjutati alla 26. juunil 2012, tingimusel et see sõlmitakse hilisemal kuupäeval, kooskõlas nõukogu ja nõukogus kokku tulnud liikmesriikide valitsuste esindajate otsusega 2012/639/EL
                  1
               . ELi poolelt on kõnealuse lepingu osalised nii liit kui ka selle liikmesriigid. 
            
            
               Kõik liikmesriigid peale Horvaatia Vabariigi on ratifitseerimise lõpule viinud. Horvaatia Vabariik ühineb lepinguga vastavalt 5. detsembri 2011. aasta ühinemislepingule lisatud ühinemisaktis sätestatud menetlusele ning asjakohane protokoll, milles käsitletakse Horvaatia Vabariigi ühinemist kõnelause lepinguga, kirjutati alla 22. juulil 2015
                  2
               .
            
            
               Selleks et võtta eelkõige arvesse Lissaboni lepingu jõustumist ja lähtudes Euroopa Kohtu 28. aprilli 2015. aasta otsusest kohtuasjas C-28/12, muudetakse käesoleva ettepanekuga komisjoni esialgset ettepanekut (COM(2012) 020 final
                  3
               ), mis võeti vastu 27. jaanuaril 2012 ja esitati pärast seda nõukogule. Selleks et hõlbustada läbivaatamist nõukogus, on kogu asjaomane tekst esitatud muudetud ettepanekuna.
            
            
               2.ÕIGUSLIK ALUS
            
            
               
                  Ettepaneku õiguslik alus on Euroopa Liidu toimimise lepingu artikli 100 lõige 2 koostoimes artikli 218 lõike 6 punkti a alapunktiga v ning artikli 218 lõikega 7. 
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               Ei kohaldata
            
            
               4.MÕJU EELARVELE
            
            
               
                  Ettepanek ei mõjuta liidu eelarvet.
               
            
            
               5.MUU TEAVE
            
            
               ·Kavandatud lepingu kokkuvõte
            
            
               Leping koosneb peamisi põhimõtteid sisaldavast põhiosast ja neljast lisast: I lisas käsitletakse kokkulepitud teenuseid ja kindlaksmääratud lennuliine; II lisas käsitletakse üleminekusätteid, III lisas käsitletakse tsiviillennunduseeskirju ning IV lisas on artiklites 3 ja 4 ning I lisas osutatud muude riikide loetelu.
            
            
               2012/0006 (NLE)
            
            
               Muudetud ettepanek:
            
            
               NÕUKOGU OTSUS,
            
            
               ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu sõlmimise kohta
            
         
         
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punkti a alapunktiga v ning artikli 218 lõikega 7,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Parlamendi nõusolekut
                  4
               ,
            
            
               ning arvestades järgmist:
            
            
               1)Euroopa Liidu ja selle liikmesriikide ning Moldova Vabariigi vaheline ühise lennunduspiirkonna leping allkirjastati 26. juunil 2012, eeldusel et see sõlmitakse hilisemal kuupäeval, vastavalt nõukogu ja nõukogus kokku tulnud liikmesriikide valitsuste esindajate 7. juuni 2012. aasta otsusele 2012/639/EL, mis käsitleb Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingu liidu nimel allakirjutamist ja selle ajutist kohaldamist
                  5
               .
            
            
               2)Lepingu on ratifitseerinud kõik liikmesriigid peale Horvaatia Vabariigi. Horvaatia Vabariik ühineb lepinguga vastavalt 5. detsembri 2011. aasta ühinemislepingule lisatud ühinemisaktis sätestatud menetlusele ning asjakohane protokoll, milles käsitletakse Horvaatia Vabariigi ühinemist kõnealuse lepinguga, kirjutati alla 22. juulil 2015
                  6
               .
            
            
               3)Leping tuleks liidu nimel heaks kiita.
            
            
               4)Otsuse 2012/639/EL artiklid 4 ja 5 sisaldavad sätteid lepingus sätestatud mitmesugustes küsimustes otsuste tegemise ja esindamise kohta. Lähtudes Euroopa Kohtu 28. aprilli 2015. aasta otsusest kohtuasjas C-28/12, tuleks nende sätete kohaldamine lõpetada. Võttes arvesse aluslepinguid, ei ole kõnealustes küsimustes ega otsuse artiklis 6 liikmesriikidele ette nähtud teavitamiskohustuse kohta vaja kehtestada uusi sätteid. Seetõttu tuleks alates käesoleva otsuse jõustumise kuupäevast lõpetada otsuse 2012/639/EL artiklite 4, 5 ja 6 kohaldamine,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Ühelt poolt Euroopa Liidu ja selle liikmesriikide ning teiselt poolt Moldova Vabariigi vaheline ühise lennunduspiirkonna leping kiidetakse liidu nimel heaks
                  7
               . 
            
            
               Artikkel 2
            
            
               Liidu seisukoha ühiskomitee poolt lepingu artikli 22 alusel tehtavate selliste otsuste suhtes, millega vajalikke tehnilisi kohandusi arvesse võttes üksnes lisatakse liidu õigusakte lepingu III lisasse (tsiviillennunduseeskirjad), võtab pärast konsulteerimist nõukogu määratud erikomiteega vastu komisjon.
            
            
               Artikkel 3
            
            
               Otsuse 2012/639/EL artiklite 4, 5 ja 6 kohaldamine lõpetatakse alates käesoleva otsuse jõustumise kuupäevast. 
            
            
               Artikkel 4
            
            
               Käesolev otsus jõustub selle vastuvõtmise päeval. 
            
            
               Brüssel,
            
            
               
                     Nõukogu nimel
               
            
         
         
            
               
                     eesistuja
               
               
                     […]
               
            
         
         
            
                  
                     (1)
                  
                  
                        Nõukogu ja nõukogus kokku tulnud liikmesriikide valitsuste esindajate 7. juuni 2012. aasta otsus Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingu liidu nimel allkirjastamise ja ajutise kohaldamise kohta (2012/639/EL) (ELT L 292, 20.10.2012, lk 1–2).
                  
               
               
                  
                     (2)
                  
                        Nõukogu 7. mai 2015. aasta otsus (EL) 2015/1389 protokolli, millega muudetakse Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingut, et võtta arvesse Horvaatia Vabariigi ühinemist Euroopa Liiduga, liidu ja selle liikmesriikide nimel allkirjastamise ja selle ajutise kohaldamise kohta (ELT L_2015_215_R_0001).
               
               
                  
                     (3)
                  
                  
                        https://eur-lex.europa.eu/legal-content/ET/TXT/PDF/?uri=CELEX:52012PC0020&from=EN
                  
               
               
                  
                     (4)
                  
                        Nõusolek [kuupäev] (Euroopa Liidu Teatajas seni avaldamata).
               
               
                  
                     (5)
                  
                        Nõukogu ja nõukogus kokku tulnud liikmesriikide valitsuste esindajate 7. juuni 2012. aasta otsus Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingu liidu nimel allkirjastamise ja ajutise kohaldamise kohta (2012/639/EL) (ELT L 292, 20.10.2012, lk 1–2).
               
               
                  
                     (6)
                  
                        Nõukogu 7. mai 2015. aasta otsus (EL) 2015/1389 protokolli, millega muudetakse Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingut, et võtta arvesse Horvaatia Vabariigi ühinemist Euroopa Liiduga, liidu ja selle liikmesriikide nimel allkirjastamise ja selle ajutise kohaldamise kohta (ELT L_2015_215_R_0001).
               
               
                  
                     (7)
                  
                        Leping on avaldatud Euroopa Liidu Teatajas (ELT L 292, 20.10.2012, lk 3) koos allkirjastamise otsusega.